**Астана қаласы әкімдігінің**

**ШЖҚ «Жоғары көлік және коммуникация колледжі» МКК**

Бекітемін

Директордың ОӘЖ жөніндегі орынбасары

\_\_\_\_\_\_\_\_\_\_\_Г.Чалгинбаева

\_\_\_\_\_\_\_\_\_\_\_\_\_\_\_\_\_\_2024 ж.



**"Экономика және кәсіпкерлік қызмет негіздері" пәні бойынша**

**АШЫҚ САБАҚ ЖОСПАРЫ**

**Тақырыбы:"Несие және оның түрлері".**

Әзірлеген оқытушы

\_\_\_\_\_\_\_\_\_\_\_ Ибраева М. А.

«Энергетика, экономика және менеджмент» кафедрасының

28.08.2024 ж. № 1 отырысында қаралды.

Кафедра меңгерушісі \_\_\_\_\_\_\_ Адильбекова Б. А.

**Астана, 2024**

**ШЖҚ «Жоғарғы көлік және коммуникация колледжі» МКК**

**Оқу сабағының жоспары**

(теориялық)

**Несие және оның түрлері**

**Модуль /пән атауы**: БМ 03 Экономика және кәсіпкерлік негіздері туралы базалық білімді қолдану «Экономика және кәсіпкерлік қызмет негіздері»

**Педагог** Ибраева М. А. **дайындады**.

**2024 жылғы "16" қазан**

**1.** **Жалпы мәліметтер**

*Курс, топ*:2 курс, 2ОДД-223

*Сабақтың типі*:аралас

**2.** **Мақсаты:** Нарықтық экономика жағдайында несиенің мәні мен маңызына және атқаратын қызметтері мен оның түрлеріне түсінік беру және тәжірибелік дағдыларын қалыптастыру.

**Міндеттері:**

*Білім беру:* Студенттерге несие және оның түрлері мен нысандары туралы толық ақпарат беру арқылы біліктіліктерін арттыру, нарықтық экономика жағдайындағы несие жүйесінің алатын орнын түсіндіру; білім алушыларда жеке қаржылық сауаттылық пен несиенің атқаратын қызметтерін талдауда тәжірибелік дағдыларын қалыптастыру;

*Дамыту:* Пәнаралық байланысты жүзеге асыра отырып, студенттердің шығармашылық қабілетін дамыту, студенттердің пәнге деген қызығушылығын ояту. Өз бетімен ізденіп, ойларын қорытындылауға жетелеу.

*Тәрбиелік:* Студенттердің Отанына деген сүйіспеншілігін арттыру, патриоттық сезімін жаңғырту, жауапкершілікке, тиянақтылыққа баулу және мамандық пен пәнге деген қызығушылығын арттыру. «Біртұтас» бағдарламасы аясындағы «Отанды сүю – отбасынан басталады» дәйексөзінің мағынасын студенттерге отбасындағы бюджеттің кірісін толықтыру арқылы өз үлесін қосуға ықпал ету.

**3.** **Күтілетін нәтижелер:** несие жүйесіне толық түсініктеме бере алады, несиенің нысандары мен атқаратын қызметтерін талдайды, несиенің қағидаларынбір-бірінен ажыра алады.

**4.** **Қажетті ресурстар:** ноутбук; презентациялық материалдар; үлестірмелі материалдар; дәріс материалдары, тәжірибелік материалдар.

**5.** **Сабақтың барысы:**

1. Ұйымдастыру сәті - 2 мин

2. Сабақтың тақырыбы, мақсаты мен міндеттері - 1 мин

3. Үй тапсырмасын сұрау 10 минут

4. Жаңа тақырыпты түсіндіру – 7 минут

5. Тақырыпты бекіту – 17 минут

6. Рефлексия – 2 минут

7. Сабақты қорытындылау, бағалау – 5 минут

8. Үй тапсырмасы – 1 минут

**1. Ұйымдастыру сәті** – студенттермен сәлемдесу, түгендеу, студенттердің көңілін сабақ тақырыбына аудару, аудиторияның сабаққа дайындығын тексеру.

**2. Сабақтың тақырыбы, мақсаты мен міндеттерін қарастыру.**

**3. Өткен тақырыпты тексеру:**

1. **https://quizizz.com бағдарламасы арқылы тестке жауап беру**

**4**. **Жаңа тақырыпты түсіндіру:** сабақ тақырыбы бойынша дәріс материалдарын түсіндіру.

Несие жүйесінің негізгі буыны –  банктер болып табылады. Банк –бұл аса ірі  несие кәсіпорыны.

Несие дегеніміз бір тұлға басқа  тұлғаға құнды натуралды немесе ақшалай нысанмен қайтару талабымен  және әдетте пайыз(%) төлеумен уақытша  пайдалануға табыстаған кезде қалыптастыратын  экономикалық қатынастардың сомасын  білдіреді.

Несие беруші – несиелік мәміленің қарыз ұсынатын жағы. Мұны іске асыру үшін онда ақшалай қаражаттың белгілі бір қоры болуы керек. Ол ақша өзінікі болуы немесе басқа біреуден қарызға алған болуы да мүмкін.

     Қазіргі уақытта қарызға ақша  ұсынатын негізгі несие беруші  – банк болып табылады. Ол кәсіпорындардың, ұйымдардың, кеңселер мен халықтын уақытша бос қаражаттарын шоғырландырып, оларды қарызға алушыға уақытша пайдалану үшін несие түрінде ұсынады..

     Қарызға алушы – несиелік қатынастар жағы, несие алып, алған қарызды қайтаруға міндетті жағы. Қазіргі заман талабына сай қарызға алушылар - кәсіпорындар, кәсіпкерлер, халық, мемлекеттер мен банктер болуы мүмкін.

     Несиелік мәміледе қарызға алушы  несие берушіге тәуелді, оған  несие беруші өз талаптарын қояды. Алайда, қарызға алушы мен несие беруші несие қатынастарының толық құқықты жақтары болып табылады. Олар міндетті түрде қатысуы керек. Және бұл жағдайда олар орындарын ауыстыруы мүмкін. Несие беруші – қарызгер болуы мүмкін. Несие беруші мен қарызға алушы өзара іс әрекеттерінде қарама – қайшылықтың бірлігі сипатын көрсетеді.

Несие мәні қатынастардың несиенің қағидалары 3 ке бөлінеді:

Қайтарымдылық,

Жеделділік;

Мақсаттық

**Қазақстанда несие түрлері  былайша жіктеледі:**

а) қайтарылу мерзімі бойынша:

      - қысқа мерзімді;

      - орта мерзімді;

      - ұзақ мерзімді;

**Несие беру мерзіміне қарай:**

- ***қысқа мерзімді***(1 жылға дейін);

*-****орта мерзімді****(3-5 жылға дейін);*

*-****ұзақ мерзімді несие****(25 жылға дейін);*

***Несиенің нысандары:****несие, халықаралық, мемлекеттік, банктік, коммерциялық, тұтынушылық, ипотекалық болып бөлінеді.*

***Халықаралық –***бұл қарыз капиталының халықаралық экономикалық қатынастың аумағындағы қозғалысы. Оның тауарлы немесе ақшалай нысаны болады.

**Мемлекеттік несие –** мемлекет несиені халыққа және жеке бизнеске береді. Бұл несиенің қайнар көзі мемлекеттік облигациялар болып табылады.

**Банктік несие –** несие-қаржылық мекемелер кез-келген шаруашылық субъектілеріне ақшалай қарыз береді.

**Коммерциялық несие**– бұл несиені шаруашылық тұлғалары басқаларына төлем мерзімін ұзарту арқылы тауарды сату түрінде берілді. Бұл - тауар несиесі.

**Тұтынушылық несие** – жоғары пайызбен (30%) көбіне анықталған мерзімге (1-3 жылға дейін) жеке тұлғаға беріледі.

**Ипотекалық-кепілдік несие**- бұл несиені банктер жеке тұлғаға қозғалмайтын мүлікті (жер, құрылыс, ғимарат) кепіл ретінде алып береді.

**5.** **Сабақты бекіту:** Студенттер 4 топқа бөлініп отырады, әр топқа тапсырмалар беріледі. Өздік жұмысы 3 кезеңнен тұрады. (әр кезеңге 5 минуттан беріледі)

**1** кезең: Студенттер банктердегі несиелік пайыздар бойынша есептер шығарады.

**2** кезең: «Кім тез?» деп аталады. Бұл кезеңде студенттер орындары ауысқан әріптерді дұрыс қою арқылы бүгінгі тақырыпқа қатысты терминдерді тез табу керек. Күтілетін нәтижелер: миға шабуыл әдісі арқылы студенттердің есте сақтау қабілеттерін қалыптастыру.

**3** кезең:Әр топ Каспий, Форте, Халық және Жусан банктерінің несиелік және депозиттік пайыздары туралы ақпарат береді. Күтілетін нәтижелер: студенттердің сың тұрғысынан ойлау қабілеті жақсарады.

**6. Рефлексия.** «Вагондар» ойыны арқылы 3 түрлі вагонда төмендегідей сөздер жазылған: сары түсті вагон «Барлығын дұрыс жасадым, тақырыпты түсіндім», жасыл вагон «Қиындықтар болды, бірақ түзете алдым, тақырыпты түсіндім», көк вагон «Қиындықтар болды, қателерді түзете алмадым», әр студент қалаған вагонды таңдап соған өзінің аты жазылған стикерлерді жабыстыру арқылы бүгінгі сабақтан алған білімдерін талқылайды.

**7. Сабақты қорытындылау**: студенттердің білімін бағалау, сабаққа қатысу процессін қорытындылау.

8. Үй тапсырмасы: Г.Жолдасова «Экономика негіздері» 46-64 беттерді оқып, түсінігін айту және «Қазақстандағы банк жүйесі» атты тақырыпқа эссе жазып келу.